Ο **Μιχαήλ Ανατόλιεβιτς Κερζακόφ** (ρωσικά: *Михаил Анатольевич Кержаков*), γεννημένος στις 28 Ιανουαρίου 1987, είναι Ρώσος ποδοσφαιριστής και τερματοφύλακας της Ζενίτ Αγίας Πετρούπολης. Είναι νεότερος αδερφός του Αλεξάντερ Κερζακόφ, του καλύτερου σκόρερ στην ιστορία του ρωσικού ποδοσφαίρου.

Βιογραφία
---------

Στα πρώτα χρόνια της ζωής του, ο Μιχαήλ ασχολείτο με διάφορα αθλήματα, όπως το kickboxing και το καράτε. Στην ηλικία των 7 στάλθηκε στην ποδοσφαιρική σχολή του Βασίλι Ιβάνοβιτς Μπουτακόφ, ο οποίος - σύμφωνα με τον Κερζακόφ - εργαζόταν στο εργοστάσιο και ανακάλυπτε νεαρά ταλέντα στον ελεύθερο χρόνο του. Στην Ακαδημία της Ζενίτ, όπου ήδη προπονείτο ο αδερφός του, ο Μιχαήλ εκπαιδεύτηκε ως τερματοφύλακας.

Από το καλοκαίρι του 2004 ήταν στη δεύτερη ομάδα της Ζενίτ και αγωνίστηκε ως βασικός τερματοφύλακας στα πλαίσια φιλικής διοργάνωσης στην Ισπανία, καθώς οι Βιτσισλάφ Μαλαφέεφ και Καμίλ Τσοντοφάλσκι αγωνίζονταν με τις εθνικές ομάδες τους. Από το 2003, λάμβανε κλήσεις στην Εθνική Ρωσίας κάτω των 17, ενώ το 2006 έλαβε κλήση στην Εθνική Νέων Ρωσίας. Μετά την ολοκλήρωση του Λυκείου, το 2004, εγγράφηκε στο Κρατικό Πανεπιστήμιο Φυσικής Αγωγής Αγίας Πετρούπολης «Π.Φ Λεσγκάφτ», αλλά αργότερα μετεγράφη στο Ρωσικό Κρατικό Παιδαγωγικό Πανεπιστήμιο «Α. Ι. Γκέρτσεν» με ειδικότητα παιδαγωγού για παιδιά προδημοτικής εκπαίδευσης. Το 2008 δόθηκε ως δανενικός στη ΦΚ Σπορτακαντέμκλουμπ, ενώ το 2009 δόθηκε ως δανεικός στη ΦΚ Βόλγκα Ουλιάνοφσκ. Την επόμενη χρονιά δόθηκε ως δανεικός στην ΦΚ Βόλγκαρ, με την οποία η Ζενίτ είχε υπογράψει συμφωνία συνεργασίας.

Το 2010 δόθηκε ως δανεικός στην Αλάνια Βλαντικαφκάς, ενώ οι όροι του δανεισμού δεν του απαγόρευαν ν' αγωνιστεί απέναντι στη Ζενίτ. Ο ίδιος δήλωσε πως ενδιαφέρθηκε γι' αυτό τον δανεισμό, θεωρώντας πως δεν είχε ευκαιρίες να βρεθεί στη βασική ενδεκάδα λόγω του ανταγωνισμού με τον Γιούρι Ζεβνόφ. Στις 25 Απριλίου 2010 πραγματοποίησε το ντεμπούτο του στην Πρέμιερ Λιγκ στον αγώνα με την ΦΚ Ροστόφ, ο οποίος έληξε με νίκη της Αλάνια (1:0). Στις 10 Μαΐου 2010, η Αλάνια υποδέχθηκε τη Σπαρτάκ Μόσχας και νίκησε με σκορ 5:2. Ο Κερζακόφ αγωνίστηκε για 90 λεπτά, ενώ στο τελευταίο λεπτό απέκρουσε το πέναλτι του Βέλλιτον. Στον αγώνα του δεύτερου γύρου με τη Σπαρτάκ απέκρουσε το πέναλτι του Ίμπσον. Στις 1 Νοεμβρίου, στον εκτός έδρας αγώνα με τη Ζενίτ, δέχθηκε δύο τέρματα από τον αδερφό του, Αλεξάντερ. Μετά τη λήξη του δανεισμού, δεν προέβη σε υπογραφή νέου συμβολαίου με τη Ζενίτ.

Στις 27 Δεκεμβρίου 2010, ως ελεύθερος πράκτορας, μετεγράφη στη ΦΚ Βόλγκα Νίζνι Νόβγκοροντ, υπογράφοντας διετές συμβόλαιο. Στις 22 Οκτωβρίου 2012 απέκρουσε πέναλτι στον αγώνα με την Κρίλια Σοβέτοφ Σαμάρα στο 87ο λεπτό. Στις 19 Ιουνίου 2013 υπέγραψε συμβόλαιο μεγάλης διάρκειας με την Αζνί Μαχατσκαλά.

Στις 16 Ιουνίου 2015 ανακοινώθηκε η μεταγραφή του Κερζακόφ στη Ζενίτ και η υπογραφή τετραετούς συμβολαίου. Πραγματοποίησε το ντεμπούτο του στις 23 Σεπτεμβρίου, στα πλαίσια του αγώνα για τη φάση των 32 του Κυπέλλου Ρωσίας 2015-2016 απέναντι στην ΦΚ Βόλγκα Τβερ (3:0). Στις 29 Σεπτεμβρίου αγωνίστηκε στον εντός έδρας αγώνα του UEFA Champions League 2015-2016 με την ΚΑΑ Γάνδη (2:1). Στις 3 Οκτωβρίου πραγματοποίησε το ντεμπούτο του στην Ρωσική Πρέμιερ Λιγκ στον εντός έδρας αγώνα με την ΦΚ Ροστόφ και κατάφερε να μη δεχθεί τέρμα. Στο Πρωτάθλημα Ποδοσφαίρου Ρωσίας 2016-2017 αγωνίστηκε για πρώτη φορά στον αγώνα της 5ης αγωνιστικής απέναντι στην Αμκάρ Περμ (3:0) - αυτή ήταν και η πρώτη φορά που αγωνίστηκε μαζί με τον αδερφό του, Αλεξάντερ, στη βασική ενδεκάδα της Ζενίτ. Στις 10 Φεβρουαρίου 2017 δόθηκε ως δανεικός - μέχρι το τέλος της χρονιάς 2016-2017 - στην ΦΚ Αρινμπούρκ. Με τη λήξη του δανεισμού, ο Μιχαήλ επέστρεψε στη Ζενίτ.

Στατιστικά
----------

*Μέχρι τις 21 Απριλίου 2016.*

* Σημείωση: Σ=Συμμετοχές, Τ=Τέρματα (που πέτυχε ο ίδιος), ΧΤ=Αριθμός αγώνων, στους οποίους δεν δέχτηκε τέρμα.

| Σύλλογος | Διοργάνωση (βαθμίδα) | Χρονιά | Πρωτάθλημα | Κύπελλο | Ευρώπη | Άλλα | Σύνολο |
| --- | --- | --- | --- | --- | --- | --- | --- |
| Σ | Τ | ΧΤ | Σ | Τ | ΧΤ | Σ | Τ | ΧΤ | Σ | Τ | ΧΤ | Σ | Τ | ΧΤ |
| **ΦΚ Βόλγκα Ουλιάνοφσκ** | Γ' Κατηγορία | 2008 | 21 | -28 | 5 | 0 | 0 | 0 | - | - | - | - | - | - | 21 | -28 | 5 |
| Σύνολο | 21 | -28 | 5 | 0 | 0 | 0 | 0 | 0 | 0 | 0 | 0 | 0 | 21 | -28 | 5 |
| **ΦΚ Βόλγκαρ** | 2009 | 17 | -16 | 5 | 1 | -2 | 0 | - | - | - | - | - | - | 18 | -18 | 5 |
| Σύνολο | 17 | -16 | 5 | 1 | -2 | 0 | 0 | 0 | 0 | 0 | 0 | 0 | 18 | -18 | 5 |
| **Αλάνια Βλαντικαφκάς** | Πρέμιερ Λιγκ | 2010 | 16 | -22 | 4 | 2 | 0 | 2 | - | - | - | - | - | - | 18 | -22 | 6 |
| Σύνολο | 16 | -22 | 4 | 2 | 0 | 2 | 0 | 0 | 0 | 0 | 0 | 0 | 18 | -22 | 6 |
| **ΦΚ Βόλγκα Νίζνι Νόβγκοροντ** | 2011-2012 | 12 | -18 | 3 | 1 | 0 | 1 | - | - | - | 2 | -1 | 1 | 15 | -19 | 5 |
| 2012-2013 | 19 | -21 | 6 | 1 | -2 | 0 | - | - | - | - | - | - | 20 | -23 | 6 |
| Σύνολο | 31 | -39 | 9 | 2 | -2 | 1 | 0 | 0 | 0 | 2 | -1 | 1 | 35 | -42 | 11 |
| **Ανζί Μαχατσκαλά** | 2013-2014 | 23 | -32 | 7 | 0 | 0 | 0 | 7 | -2 | 5 | - | - | - | 30 | -34 | 12 |
| Β' Κατηγορία | 2014-2015 | 32 | -22 | 14 | 2 | -2 | 1 | - | - | - | - | - | - | 34 | -24 | 15 |
| Σύνολο | 55 | -54 | 21 | 2 | -2 | 1 | 7 | -2 | 5 | 0 | 0 | 0 | 64 | -58 | 27 |
| **Ζενίτ-2 Αγίας Πετρούπολης** | 2015-2016 | 1 | -1 | 0 | 0 | 0 | 0 | - | - | - | - | - | - | 1 | -1 | 0 |
| Σύνολο | 1 | -1 | 0 | 0 | 0 | 0 | 0 | 0 | 0 | 0 | 0 | 0 | 1 | -1 | 0 |
| **Ζενίτ Αγίας Πετρούπολης** | Πρέμιερ Λιγκ | 2015-2016 | 3 | -3 | 1 | 2 | -1 | 1 | 2 | -2 | 0 | 0 | 0 | 0 | 7 | -6 | 2 |
| Σύνολο | 3 | -3 | 1 | 2 | -1 | 1 | 2 | -2 | 0 | 0 | 0 | 0 | 7 | -6 | 2 |
| **Σύνολο στην Ρωσική Πρέμιερ-Λιγκ** | 73 | -96 | 21 | 6 | -3 | 4 | 9 | -4 | 5 | 2 | -1 | 1 | 90 | -104 | 31 |
| **Σύνολο καριέρας** | 144 | -163 | 45 | 9 | -7 | 5 | 9 | -4 | 5 | 2 | -1 | 1 | 164 | -175 | 56 |

Διακρίσεις
----------

Ανζί Μαχατσακλά
* Δευτεραθλητής της Β' Κατηγορίας Πρωταθλήματος Ρωσίας 2014-2015

Ζενίτ Αγίας Πετρούπολης
* Πρωταθλητής Ρωσίας 2007
* Τρίτη θέση στο Πρωτάθλημα Ποδοσφαίρου Ρωσίας 2015-2016
* Κυπελλούχος Ρωσίας 2015-2016
* Κάτοχος του Σούπερ Καπ Ρωσίας (2): 2015, 2016

Παραπομπές
----------

1. ↑  Михаил Кержаков: папа вкладывал все силы в брата, а я был отрезанный ломоть (Ρωσικά)
2. ↑  Голкипер Кержаков — на сборе «Волгаря-Газпрома-2» (Ρωσικά)
3. ↑  Стельмах: «Алания» подпишет контракт с Михаилом Кержаковым (Ρωσικά)
4. ↑  М. Кержаков: будет интересно сыграть против родного брата (Ρωσικά)
5. ↑  Кержаков: появился Жевнов, и я понял, что надо уходить (Ρωσικά)
6. ↑  Ростов — Алания Αρχειοθετήθηκε 2010-04-28 στο Wayback Machine. (Ρωσικά)
7. ↑  М. Кержаков: отражая пенальти от Веллитона, прыгал наугад (Ρωσικά)
8. ↑  «А чего его жалеть?». Александр Кержаков не пощадил родного брата, забив в его ворота два гола[*νεκρός σύνδεσμος*] (Ρωσικά)
9. ↑  Михаил Кержаков, скорее всего, покинет «Зенит» (Ρωσικά)
10. ↑  Кержаков-младший продолжит карьеру в «Волге» Αρχειοθετήθηκε 2010-12-29 στο Wayback Machine. (Ρωσικά)
11. ↑  М. Кержаков: контракт с «Волгой» рассчитан на два года (Ρωσικά)
12. ↑  «Анжи» официально сообщил о переходе из «Волги» Михаила Кержакова (Ρωσικά)
13. ↑  Михаил Кержаков возвращается в «Зенит» (Ρωσικά)
14. ↑  Братья Кержаковы впервые сыграли вместе за «Зенит» (Ρωσικά)
15. ↑  Михаил Кержаков продолжит сезон в «Оренбурге» (Ρωσικά)

Εξωτερικοί σύνδεσμοι
--------------------

* Σελίδα του ποδοσφαιριστή στον ιστότοπο «Sports.ru» (Ρωσικά)
* Σελίδα του ποδοσφαιριστή στον ιστότοπο «Soccer.ru» (Ρωσικά)

|  |  |  |  |
| --- | --- | --- | --- |
| 

| π • σ • ε
ΦΚ Ζενίτ Αγίας Πετρούπολης – τωρινή ομάδα |
| --- |
|  |
| 

* 2 Ανιούκοφ
* 3 Τερέντιεφ
* 6 Ιβάνοβιτς
* 7 Αζμούν
* 8 Κρανεβίτερ
* 9 Κοκόριν
* 10 Μαρκίζιο
* 11 Ντριούσι
* 13 Νέτο
* 14 Κουζιάγιεφ
* 15 Ναμπιούλιν
* 16 Νομπόα
* 17 Σάτοφ
* 18 Ζιρκόφ
* 19 Σμόλνικοφ
* 20 Μακ
* 21 Ερόχιν
* 22 Τζιούμπα
* 24 Ριγκόνι
* 25 Μπάριος
* 27 Οζντόγιεφ
* 29 Ζαμπολότνι
* 30 Μαμάνα
* 33 Ερνάνι
* 38 Μουσάγιεφ
* 41 Κερζακόφ
* 44 Ρακίτσκι
* 49 Πλετνίοφ
* 55 Καπλένκο
* 80 Σκρομπότοφ
* 88 Μπογκάγιεφ
* 99 Λιουνόφ
* Προπονητής: Σέμακ

 |

 |